text: Fremgangsmåde.
  Det hakkede kød deles i passende portioner, som formes til runde skiver. Bøfferne hakkes let på begge sider med en kraftig kniv, så formen stabiliseres. Derefter strøs de med salt og peber. Bøfferne lægges på en passende stor pande, der er opvarmet med fedstof (olie, smør eller margarine efter smag), og de steges ved kraftig varme på begge sider, så overfalden bliver brunet. Derefter dæmpes varmen og bæfferne steger færdige, mens de bliver vendt nogle gange. Stegetiden afhænger af kødets vandindhold, af deres tykkelse og af smag og behag: skal det midterste være rødt, lyserødt eller gennemstegt? Ofte vil 3-4 minutter være tilstrækkeligt.
  Kommentarer.
  Man bruger oksesmåkød, som er hakket. Det vil som regel sige: hakket af slagteren. Foretræk kød, som bliver hakket, mens man venter, eller køb småkødet og hak det selv på en kødkakkemaskine.
  Servér bøfferne med et tilbehør af bløde løg, syltede rødbeder og syltede asier. Til retten hører også den traditionelle brune sovs og kogte kartofler (skrællede eller pillede.